छुट्टियां बनाती हैं सेहतमंद, महिलाओं-पुरुषों में मोटापे की वजह अलग, लाखों साल पुराना वायरस कैंसर को हराएगा
छुट्टियां बनाती हैं सेहतमंद, महिलाओं-पुरुषों में मोटापे की वजह अलग, वैज्ञानिकों ने ढूंढा 100 साल तक जीने का राज
नमस्कार,
आप अपनी और अपने परिवार की सेहत का ध्यान बेहतर ढंग से रख सकें, इसके लिए हम ‘वीकली हेल्थ ब्रीफ’ लाए हैं। इसमें आपको मिलेंगे प्रमुख हेल्थ अपडेट्स, महत्वपूर्ण रिसर्च से जुड़े आंकड़े और डॉक्टरों की रेलेवेंट सलाह। इसे मात्र 2 मिनट में पढ़कर आपको सेहत से जुड़ी जरूरी जानकारियां मिलेंगी और आप परिवार का बेहतर ख्याल रख पाएंगी।
वैज्ञानिकों ने ढूंढा 100 साल तक जीने का राज
अमर होना इंसान के सबसे पुराने सपनों में से एक है। इंसानी सभ्यता की शुरुआत से ही लोग लंबी उम्र के लिए तमाम तरह की तरकीबें अपनाते रहे हैं। लेकिन एक नई रिसर्च में वैज्ञानिकों ने लंबी उम्र का राज ढूंढ निकाला है। इस रिसर्च के दौरान 100 साल से अधिक जीने वाले लोगों की जांच की गई तो उनमें एक खास पैटर्न देखा गया। जिसके आधार पर कहा जा रहा है कि आने वाले कुछ सालों में सभी के लिए 100 साल से ज्यादा जी पाना मुमकिन हो जाएगा।
टफ्ट्स मेडिकल सेंटर और बोस्टन यूनिवर्सिटी ने मिलकर 100 साल से अधिक जीने वाले कुछ लोगों की जांच की। इसमें पाया गया कि उन सभी इंसानों में अलग तरह का इम्यून सेल सिस्टम था। जिसके सहारे वो लंबी उम्र जी पाए। उम्मीद की जा रही है कि अब इसी पैटर्न को दूसरे लोगों पर भी लागू करके उनकी उम्र लंबी की जा सकेगी।
स्टोरी में आगे बढ़ने से पहले इस पोल के माध्यम से अपनी राय साझा करते चलिए...
लंबा वीकेंड बनाएगा सेहतमंद, काम में भी मन लगेगा, रिसर्च में दावा
सेहतमंद रहना सभी को अच्छा लगता है और लोगों को छुट्टियां भी पसंद आती हैं। अब एक रिसर्च में मालूम चला है कि ज्यादा छुट्टी लेने वाले लोग ज्यादा सेहतमंद भी रहते हैं। यानी वीकेंड के दौरान की गई मस्ती और सैर आपकी सेहत को भी दुरुस्त रखेगी।
UniSA की रिसर्च में पाया गया कि वीकेंड पर लंबी छुट्टी लेने वाले लोग सेहतमंद होने के साथ-साथ अपने काम में भी बाकियों की तुलना में बेहतर प्रदर्शन कर रहे हैं। इसी रिसर्च के आधार पर कहा जा रहा है कि सप्ताह में 4 दिन काम और 3 दिन की छुट्टी बेहतर विकल्प है। बता दें कि दुनिया के कई देशों में ऐसा हो भी रहा है।
पुरुष और महिलाओं में मोटापे का कारण अलग-अलग
अगर घर में पति और पत्नी दोनों मोटापे से परेशान हैं तो वे क्या करेंगे? काफी हद तक संभव है कि वे साथ में जिम जॉइन करेंगे और साथ-साथ डाइट प्लान भी बनाएंगे। लेकिन ऐसा करना किसी एक के लिए ही फायदेमंद होगा।
एक हालिया रिसर्च में ऐसी ही बात निकलकर सामने आई है। हेल्थ जर्नल ‘ब्रेन कम्युनिकेशन’ में पब्लिश इस रिसर्च के मुताबिक पुरुषों और महिलाओं में मोटापे का कारण अलग-अलग हो सकता है और उनके शरीर पर इसका प्रभाव भी अलग-अलग एंगल से पड़ सकता है। नतीजतन इसका इलाज भी एक तरीके यानी एक जैसी डाइट और एक जैसे फिटनेस प्रोग्राम से नहीं किया जा सकता।
लाखों साल पुराने वायरस से हारेगा कैंसर
शरीर के किसी भी हिस्से में पनप रहे कैंसर से लाखों साल पुराने वायरस मुकाबला करेंगे और उसे हराएंगे। फ्रांसिस क्रिक इंस्टीट्यूट की एक रिसर्च में पाया गया है कि इंसानी DNA में रहकर एक पीढ़ी से दूसरी पीढ़ी में सफर करने वाले लाखों-करोड़ों साल पुराने वायरस कैंसर सेल्स से लड़ने में सक्षम है।
रिसर्च में बताया गया है कि शरीर में कैंसर सेल के पता चलते ही लाखों सालों से निष्क्रिय वायरस अचानक से एक्टिव होकर इसका मुकाबला करने लगते हैं।